Document ID: 32006R1712

KOMISJONI MÄÄRUS (EÜ) nr 1712/2006,
20. november 2006,
millega muudetakse nõukogu määrust (EÜ) nr 747/2001 seoses teatavate Türgist pärit põllumajandustoodete ühenduse tariifikvootidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. aprilli 2001. aasta määrust (EÜ) nr 747/2001 (millega sätestatakse teatavate Vahemere maadega sõlmitud lepingute alusel sooduskohtlemiseks kõlblike toodete ühenduse tariifi- ja individuaalkvootide haldamine ning tunnistatakse kehtetuks määrused (EÜ) nr 1981/94 ja (EÜ) nr 943/95 (1)), eriti selle artikli 5 lõike 1 punkti b,
ning arvestades järgmist:
(1)
EÜ-Türgi assotsiatsiooninõukogu on 17. oktoobri 2006. aasta otsusega nr 2/2006 (2) kiitnud heaks EÜ-Türgi assotsiatsiooninõukogu otsuse nr 1/98 (põllumajandustoodetega kauplemise korra kohta) protokollide nr 1 ja 2 muutmise.
(2)
Muudetud protokollis nr 1 sätestatakse uued ühenduse tariifikvoodid teatavatele Türgi päritolu põllumajandustoodetele ja muudetakse praegusi ühenduse tariifikvoote, mis on sätestatud määrusega (EÜ) nr 747/2001.
(3)
Uute tariifikvootide rakendamiseks ja praeguste tariifikvootide muutmiseks tuleb muuta määrust (EÜ) nr 747/2001.
(4)
Kuna EÜ-Türgi assotsiatsiooninõukogu otsust nr 2/2006 kohaldatakse 1. novembrist 2006, siis kohaldatakse käesolevat määrust samast kuupäevast alates ning see peab jõustuma nii kiiresti kui võimalik.
(5)
Käesolevas määruses ette nähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 747/2001 IX lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. novembrist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. november 2006

Labels: 3
18
6